Penduduk Ba’kelalan terima bantuan pek makanan
ADENG IDRUS LAWAS: Sumbangan bantuan pek makanan untuk penduduk
Ba’kelalan mula digerakkan semalam yang melibatkan Ba’kelalan, Long Sukang dan
Long Semadoh. Bagi kawasan Ba’kelalan, sejumlah 4,742 bantuan pek
makanan disumbangkan oleh Timbalan Menteri Kemajuan Luar Bandar merangkap Ahli
Parlimen Lawas dan Ketua Cawangan Parti PBB Ba’kelalan Dato Henry Sum Agong. Henry Sum juga menjelaskan sumbangan untuk penduduk di
Dewan Undangan Negeri Ba’kelalan juga disalurkan terus pada semalam dan hari
ini. Pada masa sekarang, bantuan sumbangan adalah menyeluruh
tanpa memilih parti atau sebagainya. Oleh itu beliau terus merayu agar penduduk di Ba’kelalan
untuk terus mematuhi arahan PKP sehingga 14 April ini. Turut hadir menyaksikan agihan sumbangan ialah Pegawai
Daerah Lawas Ladin Atok dan Polis Daerah Lawas. Menyentuh mengenai bantuan perihatin kerajaan seperti
yang diumumkan oleh Perdana Menteri, Henry Sum menasihatkan permohonan baru
dibuat melalui atas talian ke Lembaga Hasil Dalam Negeri. Pada masa yang sama, agensi kerajaan lainnya seperti
Pejabat Penerangan boleh membantu mereka yang jauh di pendalaman dan tidak tahu
menggunakan pendaftaran secara atas talian. 
See author's posts
